
СЪОБЩЕНИЕ

УВАЖАЕМИ ЗЕМЕДЕЛСКИ ПРОИЗВОДИТЕЛИ,

От 01.03.2021 г. стартира процедурата по отдаване под наем на пасища, мери и ливади от общинския поземлен фонд под наем или аренда, без търг или конкурс на собственици или ползватели на животновъдни обекти, регистрирани в Интегрираната информационна система на БАБХ за стопанската 2021/2022г.
[bookmark: _GoBack]Съгласно чл. 37и, ал. 4 от Закона за собствеността и ползването на земеделски земи /ЗСПЗЗ/, пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за една животинска единица в имоти от първа до седма категория и 30 дка за една животинска единица за имоти от осма до десета категория. На правоимащите лица, които отглеждат говеда с предназначение за производство на месо и животни от местни (автохтонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория. На правоимащите лица, отглеждащи говеда за мляко или месо, овце и/или кози, одобрени за подпомагане по дейностите от подмерки "Плащания за преминаване към биологично земеделие" и "Плащания за поддържане на биологично земеделие", включени в направление биологично животновъдство, се разпределят имоти до 0,15 животинска единица на хектар, независимо от категорията на имотите.
	За целта следва в срок до 10 март 2021г. да подадете заявление по образец, одобрен от министъра на земеделието и храните, до кмета на Община Златарица, при условие, че регистрираният Ви животновъден обект е на територията на Общината и нямате данъчни задължения, както и задължения към Държавен фонд „Земеделие“, държавния поземлен фонд, общинския поземлен фонд и за земи по чл. 37в, ал. 3, т. 2 от ЗЗПЗЗ. 
Образецът на заявлението и приложенията към него, са публикувани на интернет страницата на Община Златарица /www.zlataritsa.net/ и са налични в Информационния център на Общината.
Срокът на договорите за наем на пасища, мери и ливади с кандидатите, отговарящи на изискванията ще е за не по-малко от 5  стопански години.
	Настоящото съобщение е публикувано на интернет страницата на Община Златарица и обявено на видно място в сградите на всички кметства и кметски наместничества.
	За допълнителна информация телефони: 061 535 420.

